Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника ПД „Моја стара воденица“, ул. Драгише Мишовића број 20, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев пуномоћника ПД „Моја стара воденица“, ул. Драгише Мишовића број 20, **за издавање локацијских услова за изградњу објекта МХЕ „Трлиште“ на кп.бр. 3457/3 КО Љутеж (машинска зграда), 6039 КО Мањак (цевовод-водозахват), 66/2 КО Мањак (водозахват)**, **због неиспуњења формалних услова за даље поступање по захтеву.**

**О б р а з л о ж е њ е**

Пуномоћник ПД „Моја стара воденица“, ул. Драгише Мишовића број 20, поднео је дана 08.04.2016.године захтев за издавање локацијских услова за изградњу објекта МХЕ „Трлиште“ на кп.бр. 3457/3 КО Љутеж (машинска зграда), 6039 КО Мањак (цевовод-водозахват), 66/2 КО Мањак (водозахват). У току прибављања услова од стране имаоца јавних овлашћења, Министарства пољопривреде и заштите животне средине, Републичка дирекција за воде, утврђено је да нису испуњени услови за даље поступање по захтеву подносиоца. Министарство пољопривреде и заштите животне средине, Републичка дирекција за воде обавестило је овај орган да је у поступку прибављања услова од стране РХМЗ Београд, акт број 922-1-124/2016 од 30.05.2016.године, извршен повраћај поднете документације због некомплетности исте.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-5621-LOC-1/2016, заводни број 350-32/2016-04 дана 15.06.2016.године.**

 **РУКОВОДИЛАЦ,**

 **Љиљана Мујагић, дипл.просторни планер**